Непал

**Непа́л**, **Непал Федератив Демократик Җөмһүрияте** ( [neˈpaːl]) — Көньяк Азиядә, Һималайларда урнашкан дәүләт. Һиндстан һәм Кытай белән чиктәш.

2008 елның 28 маенда Непал «федератив демократик республика» дип игълан ителә (рәсми исеме ― Непал Федератив Демократик Республикасы, ). Башкарма хакимиятне премьер-министр җитәкли. Элеккеге король сараенда хәзер музей урнашкан.

## География
Мәйданы 147 181 квадрат километр һәм халык саны якынча 27 миллион булган, Непал мәйданы буенча дөньяда 93-енче дәүләт һәм халык саны буенча 41-енче ил. Непал Бангладештан тар Силигури коридоры белән аерылган һәм Бутаннан Һиндстан штаты Сикким белән аерылган. Катманду дәүләтнең башкаласы һәм иң зур мегаполисы.

Непалның таулы төньягы дөньядагы ун иң биек тауларның сигезенә ия, шулар арасында дөньядагы иң югары нокта Эверест Тавы. 20000 футтан артык булган 250 дән артык пиклар Непалда урнашкан. Көньяк Тераи регионы мул һәм дымлы.
## Мәдәният

### Дин
Һинд диненә якынча 81,3% непаллылар ышаналар, бу барлык илләрдән иң югары процент. Буддизм тарихи рәвештә Непал белән бәйләнгән һәм аңа халыкның 9%ы ышана, аннан соң Исламга 4,4%, Киратизмга 3,1%, Христианлыкка 1,4% һәм анимизмга 0,4% халык ышана. Халыкның зур өлеше, бигрәк тә таулы регионда, үзләрен бер үк вакытта Һинд дине һәм Буддизм тарафдарлары итеп игълан итәләр.
Кератларның бабалары бу территориягә безнең эрага кадәр килгән.
Непалда Һинд дине һәм Буддизм таралган. Мондагы брахманнар Буддизм белән компромисска барып Будданы Вишну Ходаеның сигезенче Аватары дип карый. Непаллыларның тере Кумари Алиһәсе чагылышы бар - ул брахманнар кастасыннан кыз, айлыгына җитмәгән. Бу кыз кайвакыт халыкка яшәгән сараеның балконыннан күренә. Бу илнең президенты бу кыз белән икътисад сораулары буенча киңәшләшә.
Непалда Кайлас тавына менәргә ярамый. Кайласны әйләнеп чыкканда тукталалар да җиргә тиеп баш ияләр.
Будда гыйбадәтханәләрендә өстенә мантралар язылган махсус барабаннар бар. Аларны сәгать угы борылышына кире әйләндерәләр.
Непалда хатын-кызларның бәйрәме бар, хатын-кызлар ул бәйрәмгә кызыл киемнәр кияләр.
Ир-кешеләр кайвакыт бер кулында тәсбих тартып, ә икенче кулында барабан әйләндереп йөриләр.
* Непалда Һинд дине
* Непалда ислам
### Телләр
Непалда бик күп телләр бар, алар Һинд-Европа һәм Тибет-Бирма гаиләләренә карый. Иң таралганы - Непали теле. Шерплар *кангпо* (яки ) телендә сөйләшә.

Непалда светофорлар юк. Урамнарда тук-тук дигән такси йөри, аларга кешеләр барышлый сикереп менәләр һәм төшәләр.

Балаларга күзләрен кара сөрмә белән буйыйлар, усал рухлар кермәсен өчен.

Кытайга квадрат түбәле йортлар гадәте Непалдан үтеп кергән.

## Непалның административ бүленеше
* 1 нче номерлы Вилаять
* 2 нче номерлы Вилаять
* 3 нче номерлы Вилаять
* Гандаки Прадеш
* 5 нче номерлы Вилаять
* Карнали Прадеш
* Судурпашчим Прадеш

## Дәүләт һимны

## Галерея

Kathmandu-Hanuman Dhoka-Nasal Chowk-18-Pancamukhi Hanuman Mandir-2013-gje.jpg|Kathmandu
Swayambhunath-Hauptstupa-22-2013-gje.jpg|Swayambhunath
Patan-Palast-06-2007-gje.jpg|Patan
Bhaktapur-Palastplatz 34-abends-2013-gje.jpg|Bhaktapur
Tengboche-Namche Bazaar-60-Tal-Lhotse-2007-gje.jpg|Himalaya
Chhukung Ri-258-Abstieg-2007-gje.jpg|Himalaya
Jhinudanda-42-Abstieg-Huehnertraeger-2013-gje.jpg|Kaski District
Mustang-Ghami Khola-04-2015-gje.jpg|Mustang
Mustang-Sungda Choerten-14-2015-gje.jpg|Mustang


## Искәрмәләр

## Сылтамалар

## Шулай ук карагыз
* Ло Мантанг
* Джигме Палбар Биста
* Биндабасини гыйбадәтханәсе
* Магарлар
* Непа Патшалыгы
* Непалда король гаиләсен үтерү



Төркем:Социалистик дәүләтләр
Төркем:Һинд дине